Mul on idee.  Juhul kui hea palga peale saan, mis võimaldab mul kuus 1000-1500 krooni üürile kulutada, siis lähen juulis ja augustis üürikorterisse elama. Korter on täiesti olemas, Tõnise naabrimehe Urmase oma, ja üldiselt seisaks see korter tühjana, aga praegu elab Anni seal sees. Juunis, siis kui kool läbi saab kolib Anni sealt suveks välja. Arvan, et kui Anni onuga heale jutule saan, õnnestub mul üür sama madalaks kaubelda kui on seda Annil. Olen minagi ju ometi õpilane, Anni ja Tõnise tuttav, Urmasegi poegadega siin  maal ringi marutanud.    See oleks minu jaoks lihtsalt niiii mahe, kui saaksin suvel kusagil eraldi elada. Nagu juba iseenda kodus. Tõsiselt hea võimalus sedasi iseseisvat elu harjutada ja samas oleks see mulle tõeline puhkus, kodust paar kuud eemal olla. Saan häirimatult õhtuti magama jääda, muretsemata et kellegi klaviatuuriplõgin mind ka suvel häirib.  Igal hommikul saan ärgata koos päikesetõusuga, sest seal on aknad ida poole, kõige suuremas toas. Õhtuti paistab päike aga maja tagant ja  siis see ei häiri. Sealt ei ole kaugel Paala järve äärde ujuma ka minna või kellegiga jalutama.  Mahe mõni õhtu seal kellegiga rõdul istuda, vesipiipu teha ja lobina saatel taevast vahtida. Jahutuseks mõni lonks siidrit võtta ja nii lihtsalt olla, nautida seda hetke. Ausalt öeldes oleks see parim võimalus suvel sõpradega olla, kasutada seda raiskumatut aega ja sealjuures iseennast sõltumatuna tunda. Niii niii hea.